CELEX: 32005R1199
Language: el
Date: 2005-07-22 00:00:00
Title: Κανονισμός (ΕΚ) αριθ. 1199/2005 της Επιτροπής, της 22ας Ιουλίου 2005, για την κατάταξη εμπορευμάτων στη συνδυασμένη ονοματολογία

27.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 195/3
            
         
      ΚΑΝΟΝΙΣΜΌΣ (ΕΚ) αριθ. 1199/2005 ΤΗΣ ΕΠΙΤΡΟΠΉΣ
   
   της 22ας Ιουλίου 2005
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9, παράγραφος 1, στοιχείο α),
   Εκτιμώντας τα εξής:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στην συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουλίου 2005.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 493/2005 του Συμβουλίου (EE L 82, 31.3.2005, σ. 1).
   
      (2)  EE L 302 της 19.10.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 648/2005 του Ευρωπαϊκού Κοινοβουλίου και του Συμβουλίου (EE L 117, 4.5.2005, σ. 13).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Πλάκα επίστρωσης δαπέδου που αποτελείται από τα ακόλουθα συστατικά στοιχεία:
                              
                                          —
                                       
                                       
                                          η επιφάνεια είναι μια φωτογραφική εικόνα ξύλου σε υπόθεμα από χαρτί, που αποτελεί απομίμηση πλάκας-διαφράγματος για παρκέτο, επικαλυμμένη με ρητίνη μελαμίνης·
                                       
                                    
                                          —
                                       
                                       
                                          η καρδιά αποτελείται από πλάκες-διαφράγματα από ίνες πυκνότητας που υπερβαίνει τα 0,8 g/cm3, με εξοχές-γλωσσίδια και αυλάκια («lock system»)·
                                       
                                    
                                          —
                                       
                                       
                                          η βάση αποτελείται από εμποτισμένο χαρτί.
                                       
                                    [Βλέπε φωτογραφία Α)] (1)
                              
                           
                        
               
                  4411 19 90
               
               
                  Η κατάταξη καθορίζεται από τις διατάξεις των Γενικών Κανόνων 1, 3 (β) και 6 για την ερμηνεία της Συνδυασμένης Ονοματολογίας, καθώς και από το κείμενο των κωδικών Σ.Ο. 4411, 4411 19 και 4411 19 90.
                  Η επιφάνεια, που έχει αποκλειστικά διακοσμητικό σκοπό, δεν προσδίδει τον ουσιώδη χαρακτήρα στο προϊόν.
                  Ο ουσιώδης χαρακτήρας προσδίδεται από την καρδιά που αποτελείται από πλάκες-διαφράγματα από ίνες. Βλέπε επίσης τις Επεξηγηματικές Σημειώσεις του Ε.Σ. για την κλάση 4411.
                  Το προϊόν εξαιρείται από τις κλάσεις 4412 και 4418 δεδομένου ότι η επιφάνεια δεν είναι κατασκευασμένη από ξυλεία.
               
            
                  
                              2.
                           
                           
                              Πλάκα επίστρωσης δαπέδου που αποτελείται από τρεις στρώσεις ξυλείας (με συνολικό πάχος 7 χιλ.).
                              Η επιφανειακή στρώση αποτελείται από δύο σειρές σανίδων βελανιδιάς με πάχος 0,6 χιλ.
                              Η ενδιάμεση στρώση αποτελείται από πλάκες-διαφράγματα από ίνες υψηλής πυκνότητας.
                              Η κάτω στρώση αποτελείται από ξυλεία κωνοφόρων (με πάχος 0,6 χιλ.).
                              Η ενδιάμεση στρώση έχει εξοχές-γλωσσίδια και αυλάκια («lock system»).
                              [Βλέπε φωτογραφία Β)] (1)
                              
                           
                        
               
                  4412 29 80
               
               
                  Η κατάταξη καθορίζεται από τις διατάξεις των Γενικών Κανόνων 1 και 6 για την ερμηνεία της Συνδυασμένης Ονοματολογίας, καθώς και από το κείμενο των κωδικών Σ.Ο. 4412, 4412 29 και 4412 29 80.
                  Η επιφανειακή στρώση του προϊόντος θεωρείται ότι είναι λεπτό φύλλο για επικάλυψη (καπλαμάς) σύμφωνα με τα όσα ορίζονται στις Επεξηγηματικές Σημειώσεις του Ε.Σ. για την κλάση 4412 και στις Επεξηγηματικές Σημειώσεις της Σ.Ο. για την κλάση 4412.
               
            
                  
                              3.
                           
                           
                              Πλάκα επίστρωσης δαπέδου που αποτελείται από τρεις στρώσεις συμπαγούς ξυλείας (με συνολικό πάχος 14 χιλ.).
                              Η επιφανειακή στρώση αποτελείται από τρεις σειρές σανίδων βελανιδιάς με πάχος 3 χιλ.
                              Η ενδιάμεση στρώση και η κάτω στρώση αποτελούνται από ξυλεία κωνοφόρων.
                              Η ενδιάμεση στρώση έχει εξοχές-γλωσσίδια και αυλάκια.
                              [Βλέπε φωτογραφία C)] (1)
                              
                           
                        
               
                  4418 30 91
               
               
                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της Συνδυασμένης Ονοματολογίας, καθώς και από το κείμενο των κωδικών Σ.Ο. 4418, 4418 30 και 4418 30 91.
                  Η επιφανειακή στρώση του προϊόντος δεν θεωρείται ότι είναι λεπτό φύλλο για επικάλυψη (καπλαμάς) σύμφωνα με τα όσα ορίζονται στις Επεξηγηματικές Σημειώσεις του Ε.Σ. για την κλάση 4412 και στις Επεξηγηματικές Σημειώσεις της Σ.Ο. για την κλάση 4412.
               
            
                  A)
               
               
                  
                     
               
            
                  B)
               
               
                  
                     
               
            
                  C)
               
               
                  
                     
               
            
         (1)  Οι φωτογραφίες έχουν αποκλειστικά ενδεικτικό χαρακτήρα.